ಕುಸ್ತಿಪಂದ್ಯ ಇತಿಹಾಸದಲ್ಲೇ ಅತಿದೊಡ್ಡ ಅನಿರೀಕ್ಷಿತ ಘಟನೆಯೊಂದರಲ್ಲಿ, ಅಕ್ಟೋಬರ್‌‌ 30, 1974ರಂದು ಚಾಂಪಿಯನ್‌ ಜಾರ್ಜ್‌‌ ಫೋರ್‌ಮನ್‌ರನ್ನು ಝೈರೆಯ ಕಿನ್ಷಾಸಾದಲ್ಲಿ ನಡೆದ ತಮ್ಮ ನಡುವಿನ ಪಂದ್ಯದಲ್ಲಿ ಸೋಲಿಸುವ ಮೂಲಕ ಅಲಿ ತನ್ನ ಪ್ರಶಸ್ತಿಯನ್ನು ಮರಳಿ ಪಡೆದುಕೊಂಡರು. ಡಾನ್‌‌ ಕಿಂಗ್‌‌‌ರು "ಕೋಲಾಹಲಕಾರಿ ಪಂದ್ಯ/ರಂಬಲ್‌ ಇನ್‌ ದ ಜಂಗಲ್‌‌ " ಎಂದು ಅತಿರಂಜಿತ ಪ್ರಚಾರ ಗಿಟ್ಟಿಸಿದ ಈ ಕುಸ್ತಿಪಂದ್ಯದ ಪ್ರವರ್ತಕರಾಗಿದ್ದರು.

ಅಲಿ'ಯ ದೀರ್ಘ-ಕಾಲೀನ ಬೆಂಬಲಿಗ ಹೋವರ್ಡ್‌ ಕೋಸೆಲ್‌ರೂ ಸೇರಿದಂತೆ ಕೂಡ ಬಹುತೇಕ ಯಾರೂ, ಮಾಜಿ ಚಾಂಪಿಯನ್‌ ಗೆಲ್ಲುವ ಸಾಧ್ಯತೆ ಇದೆ ಎಂದು ಭಾವಿಸಿರಲಿಲ್ಲ. ವಿಶ್ಲೇಷಕರು ಜೋ ಫ್ರೇಜಿಯರ್‌‌ ಮತ್ತು ಕೆನ್‌ ನಾರ್ಟನ್‌‌‌ರವರುಗಳು ಅಲಿಗೆ ನಾಲ್ಕು ಪಂದ್ಯಗಳಲ್ಲಿ ಕಣದಲ್ಲಿ ಕಠಿಣ ಸವಾಲನ್ನೊಡ್ಡಿದ್ದು ಅದರಲ್ಲಿ ಎರಡರಲ್ಲಿ ಗೆದ್ದಿದ್ದರು, ಆದರೆ ಫೋರ್‌ಮನ್‌‌‌ ಈರ್ವರನ್ನೂ ಎರಡನೇ ಸುತ್ತಿನಲ್ಲಿ ನಾಕ್‌ಔಟ್‌‌ ಮಾಡಿದ್ದರು ಎಂಬುದನ್ನು ಎತ್ತಿ ತೋರಿಸಿದ್ದರು. ಒಟ್ಟಾರೆಯಾಗಿ ವಾಸ್ತವಾಂಶದ ಪ್ರಕಾರ ತಮ್ಮ ಪಂದ್ಯದಲ್ಲಿ ಫೋರ್‌ಮನ್‌‌‌ ಫ್ರೇಜಿಯರ್‌ರನ್ನು ವಿಸ್ಮಯಕಾರಿಯಾಗಿ ಆರು ಬಾರಿ ಕೇವಲ ನಾಲ್ಕು ನಿಮಿಷಗಳು ಮತ್ತು 25 ಸೆಕೆಂಡುಗಳಲ್ಲಿ ನಾಕ್‌ಔಟ್‌ ಮಾಡಿದ್ದರು.

ಪಂದ್ಯದ ಸಮಯದಲ್ಲಿ, ಅಲಿಯವರು ಅನಿರೀಕ್ಷಿತ ಹೋರಾಟ ಕೌಶಲ್ಯವನ್ನು ಬಳಸಿದ್ದರು. ಪಂದ್ಯವು ಆರಂಭವಾಗುವವರೆಗೆ, ತಾನು "ನೃತ್ಯ" ಮಾಡಿಕೊಂಡು ಕುಸ್ತಿ ಮಾಡುವುದಾಗಿ ಮತ್ತು ತನ್ನ ವೇಗದಿಂದ ಫೋರ್‌ಮನ್‌‌‌ರ ಆಕ್ರಮಣಗಳಿಂದ ದೂರವಿರುವುದಾಗಿ ಮತ್ತು ಅವರನ್ನು ಸೋಲಿಸುವುದಾಗಿ ಘೋಷಿಸಿಕೊಳ್ಳುತ್ತಿದ್ದರು. ಆದರೆ ಪ್ರಥಮ ಸುತ್ತಿನಲ್ಲೇ, ಅಲಿ ಚಾಂಪಿಯನ್‌ರೆಡೆಗೆ ನೇರವಾಗಿ ಆಕ್ರಮಣ ಮಾಡಲು ಆರಂಭಿಸಿ ಬಲಗೈ ಮುಂದಾಳತ್ವ ಪಡೆದು ಸ್ಪಷ್ಟವಾಗಿ ಫೋರ್‌ಮನ್‌‌‌ರನ್ನು ಅಚ್ಚರಿಗೊಳಿಸಿದರು. ಅಲಿ ಇದೇ ತಂತ್ರದ ಮೂಲಕ ಪ್ರಥಮ ಸುತ್ತಿನಲ್ಲೇ ಒಂಬತ್ತು ಬಾರಿ ಫೋರ್‌ಮನ್‌‌‌ರನ್ನು ಸಿಕ್ಕಿಹಾಕಿಸಿದರೂ ಅವರನ್ನು ನಾಕ್‌ಔಟ್‌ ಮಾಡಲು ವಿಫಲರಾದರು. ಆತ ನಂತರ ಯುವ ಚಾಂಪಿಯನ್‌'ರ ದುರ್ಬಲತೆಯನ್ನು ಬಳಸಿಕೊಳ್ಳಲು ನಿರ್ಧರಿಸಿದರು : ಅದೆಂದರೆ ಸಹನಾ ಸಾಮರ್ಥ್ಯ. ಫೋರ್‌ಮನ್‌‌‌ ತಮ್ಮ 40 ಪಂದ್ಯಗಳಲ್ಲಿ 37 ಪಂದ್ಯಗಳನ್ನು ನಾಕ್‌ಔಟ್‌ ಮೂಲಕ ಬಹುತೇಕ ಮೂರು ಸುತ್ತುಗಳೊಳಗೆ ಗೆದ್ದಿದ್ದರು. ಆತನ ಹಿಂದಿನ ಎಂಟು ಪಂದ್ಯಗಳು ಎರಡನೇ ಸುತ್ತನ್ನು ಮೀರಿರಲಿಲ್ಲ. ಫೋರ್‌ಮನ್‌‌‌ರನ್ನು ಹಿಂದೆ ಹಾಕುವ ಒಂದು ಅವಕಾಶವನ್ನು ಇದರಲ್ಲಿ ಕಂಡುಕೊಂಡ ಅಲಿ ಅದನ್ನೇ ಬಂಡವಾಳ ಮಾಡಿಕೊಂಡರು.

ಎರಡನೇ ಸುತ್ತಿನಲ್ಲಿ, ಈ ಸ್ಪರ್ಧಿಯು ಫೋರ್‌ಮನ್‌‌‌ರಿಗೆ ತನ್ನನ್ನು ಹೊಡೆಯಲು ಆಹ್ವಾನಿಸುತ್ತಾ ಕಟಾಂಜನದ ಹಗ್ಗದ ಕಡೆಗೆ ಹಿಂಜರಿಯುತ್ತಿದ್ದು ಯುವಸ್ಪರ್ಧಿಯನ್ನು ಮಾತಿನಿಂದ ಕೆಣಕುತ್ತಾ ಪ್ರತಿಘಾತಗಳನ್ನು ಮಾತ್ರ ನೀಡುತ್ತಿದ್ದರು. ಫೋರ್‌ಮನ್‌‌‌ರನ್ನು ಕೆರಳಿಸಿ ಆತನ ಪರಾಕಾಷ್ಠ ಹೊಡೆತಗಳನ್ನು ಮೊದಲೇ ಉದ್ದೀಪಿಸಿ ಆತನನ್ನು ಮಾನಸಿಕವಾಗಿ ಮತ್ತು ದೈಹಿಕವಾಗಿ ದಣಿಯುವಂತೆ ಮಾಡುವುದು ಅಲಿ'ಯವರ ಯೋಜನೆಯಾಗಿತ್ತು. ಫೋರ್‌ಮನ್‌‌‌ರು ಅಲಿ'ಯ ದೇಹದ ಮೇಲೆ ದೀರ್ಘ ಪ್ರಹಾರಗಳನ್ನು ಮಾಡಿದರೆ, ಅಲಿ ಪ್ರತಿಯಾಗಿ ಫೋರ್‌ಮನ್‌‌‌'ರ ತಲೆಯ ಮೇಲೆಯೇ ಮೊನಚಾದ ನೇರ ಪ್ರಹಾರಗಳನ್ನು ಮಾಡುತ್ತಿದ್ದರು. ಫೋರ್‌ಮನ್‌‌‌ ಏಳು ಸುತ್ತುಗಳಲ್ಲಿ ನೂರಾರು ಪ್ರಹಾರಗಳನ್ನು ಮಾಡಿದರೂ, ಸಮಯ ಕಳೆದ ಹಾಗೆ ತಂತ್ರಗಳು ಕಡಿಮೆಯಾಗಿ ಶಕ್ತಿಗುಂದಿದರು. ಕಟಾಂಜನಕ್ಕೆ ಒರಗಿಕೊಳ್ಳುವ, ಹೊಡೆತಕ್ಕೆ ತಡೆ ಒಡ್ಡುವ ಹಾಗೂ ದೇಹದ ಮೇಲಿನ ಹೊಡೆತಗಳನ್ನು ವಿಫಲವಾಗುವಂತೆ ತಡೆದುಕೊಳ್ಳುವ ಅಲಿ'ಯವರ ತಂತ್ರಗಳನ್ನು ನಂತರ "ದ ರೋಪ್‌-A-ಡೋಪ್‌" ಎಂದು ಕರೆಯಲಾಯಿತು.

ಏಳನೇ ಸುತ್ತಿನ ಕೊನೆಗೆ ಫೋರ್‌ಮನ್‌‌‌ ದಣಿದು ಹೋದರು. ಎಂಟನೇ ಸುತ್ತಿನಲ್ಲಿ, ಅಲಿ ಫೋರ್‌ಮನ್‌‌‌ರನ್ನು ಕಣದ ಮಧ್ಯದಲ್ಲಿ ಸಂಕೀರ್ಣ ಹೊಡೆತದ ಮೂಲಕ ನೆಲಕಚ್ಚಿಸಿದಾಗ ಫೋರ್‌ಮನ್‌‌‌ ಎಣಿಕೆಗೆ ಓಗೊಡಲಾರರಾದರು. ಪ್ರತಿಕೂಲತೆಗಳ ವಿರುದ್ಧವಾಗಿ, ಅಲಿ ಪ್ರಶಸ್ತಿಯನ್ನು ಮರಳಿ ಪಡೆದುಕೊಂಡಿದ್ದರು. ಅನೇಕ ವರ್ಷಗಳ ನಂತರ, ಫೋರ್‌ಮನ್‌‌‌ ತಮ್ಮ 45ನೇ ವರ್ಷದಲ್ಲಿ ಮತ್ತೆ ಚಾಂಪಿಯನ್‌ ಆದರು. ಮುಹಮ್ಮದ್ ಅಲಿ (ಆ ಸಮಯದಲ್ಲಿ ಫೋರ್‌ಮನ್‌‌'ರ ಅತ್ಯುತ್ತಮ ಸ್ನೇಹಿತ) ಆ ಪ್ರಶಸ್ತಿ ಪಂದ್ಯಕ್ಕೆ ಹಾಜರಾಗಿರಲಿಲ್ಲ. ಏಕೆಂದು ಕೇಳಿದಾಗ, "ನಾನು ಬಂದರೆ ಜಾರ್ಜ್‌‌ರೆಡೆಗಿನ ಗಮನ ಪಲ್ಲಟವಾಗುತ್ತದೆ. ಇದು ಆತನ ಸಮಯ, ನನ್ನದಲ್ಲ" ಎಂದಿದ್ದರು.

"ಕೋಲಾಹಲಕಾರಿ ಪಂದ್ಯ/ರಂಬಲ್‌ ಇನ್‌ ದ ಜಂಗಲ್‌‌" ಪಂದ್ಯವು 1996ರ ಅಕಾಡೆಮಿ ಪ್ರಶಸ್ತಿ ವಿಜೇತ ಸಾಕ್ಷ್ಯಚಿತ್ರ, "ವೆನ್‌‌ ವೀ ವೆರ್‌ ಕಿಂಗ್ಸ್‌" ‌ನ ವಿಷಯವಸ್ತುವಾಗಿತ್ತು. "100 ಶ್ರೇಷ್ಠ ಕ್ರೀಡಾ ಘಟನೆಗಳು/ಗ್ರೇಟ್‌ ಸ್ಪೋರ್ಟಿಂಗ್‌‌ ಮೂಮೆಂಟ್ಸ್‌" ಎಂಬ ಬ್ರಿಟಿಷ್‌ ಕಿರುತೆರೆ ಕಾರ್ಯಕ್ರಮದಲ್ಲಿ ಈ ಪಂದ್ಯಕ್ಕೆ ಏಳನೇ ಶ್ರೇಯಾಂಕ ದೊರಕಿತ್ತು. "ಅಲಿ" ಎಂಬ ಜಾನ್‌ ಹರ್ಜ್‌ಫೆಲ್ಡ್‌‌'ರ 1997ರ ವ್ಯಕ್ತಿವಿವರಚಿತ್ರ ಮತ್ತು ಮೈಕೆಲ್‌ ಮಾನ್‌‌‌'ರ 2001ರ ವ್ಯಕ್ತಿವಿವರಚಿತ್ರಗಳೆರಡರಲ್ಲಿಯೂ ಈ ಪಂದ್ಯ ಹಾಗೂ ಅದಕ್ಕೆ ಕಾರಣವಾದ ಘಟನೆಗಳೆಲ್ಲವನ್ನೂ ಸವಿವರವಾಗಿ ಚಿತ್ರಿಸಲಾಗಿದೆ.

ಕೋಲಾಹಲಕಾರಿ ಪಂದ್ಯ/ರಂಬಲ್‌ ಇನ್‌ ದ ಜಂಗಲ್‌‌
ಅಲಿ'ಯವರ ಹಿರಿಮೆಗಳು
ವೃತ್ತಿಪರ ವೃತ್ತಿಜೀವನದ ಆದಿಕಾಲ
ನಿವೃತ್ತಿಯ ನಂತರದ ಸಮಯದಲ್ಲಿ